CELEX: 62011TN0402
Language: lt
Date: 2011-07-29 00:00:00
Title: Byla T-402/11: 2011 m. liepos 29 d. pareikštas ieškinys byloje Preparados Alimenticios del Sur prieš Europos Komisiją

24.9.2011   
            
            
               LT
            
            
               Europos Sąjungos oficialusis leidinys
            
            
               C 282/39
            
         2011 m. liepos 29 d. pareikštas ieškinys byloje Preparados Alimenticios del Sur prieš Europos Komisiją
   
   (Byla T-402/11)
   2011/C 282/74
   Proceso kalba: ispanų
   
      Šalys
   
   
      Ieškovė: Preparados Alimenticios del Sur, SL (Mursija, Ispanija), atstovaujama advokato I. Acero Campos
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti sprendimą Ispanijos muitinei grąžinti prašymą atsisakyti išieškoti muitus,
            
         
               —
            
            
               nurodyti Komisijai priimti sprendimą dėl Prealisur S.L. pateikto prašymo atsisakyti išieškoti muitus, kuris turi tiesioginės įtakos Zukan S.L. pateiktam prašymui,
            
         
               —
            
            
               kad Komisija galėtų priimti sprendimą dėl minėto prašymo, nurodyti jai imtis priemonių ir atlikti reikiamus veiksmus, įskaitant prieš Ispanijos muitinės administraciją, kad būtų gauti visi reikiami duomenys sprendimui dėl šios bylos priimti, įskaitant dokumentus, kuriuos Komisija tvirtina prašiusi Ispanijos muitinės pateikti, tačiau pastaroji jų nepateikė,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl 2011 m. birželio 29 d. Europos Komisijos sprendimo, kuriuo ji Ispanijos muitinei grąžino prašymo atsisakyti išieškoti muitus bylą, kad pastaroji priimtų sprendimą dėl ieškovės pateikto prašymo (byla Nr. 003-004-005-006-2009 RRPP-J Y REC 04/10), nes Komisija neturi pakankamai informacijos, kad galėtų pati priimti sprendimą. Ispanijos muitinės administracija anksčiau minėtą bylą perdavė Komisijai remdamasi 1992 m. spalio 12 d. Tarybos reglamento (EEB) Nr. 2913/92 dėl Bendrijos muitinės kodekso (OL L 302, p. 1; 2004 m. specialusis leidimas lietuvių k., 2 sk., 4 t., p. 307) 220 straipsnio 2 dalies b punktu.
   Ieškiniui pagrįsti ieškovė nurodo keturis pagrindus.
   
               1.
            
            
               Pirmasis ieškinio pagrindas, susijęs su tam tikrų 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, p. 1; 2004 m. specialusis leidimas lietuvių k., 2 sk., 6 t., p. 3), straipsnių pažeidimu.
               
                           —
                        
                        
                           Ji teigia, kad konkrečiai buvo pažeisti minėto reglamento 872 ir 873 straipsniai, nes ieškovė nebuvo informuota apie Komisijos ketinimą priimti jai nepalankų sprendimą, o gavusi tokios informacijos, ji būtų galėjusi pateikti pastabas dėl šio klausimo; ji taip pat nebuvo informuota apie Europos Komisijos pateiktą prašymą Ispanijos valdžios institucijoms suteikti informacijos ir apie dėl to pailgėjusį terminą sprendimui dėl prašymo atsisakyti išieškoti muitus priimti.
                        
                     
         
               2.
            
            
               Antrasis ieškinio pagrindas susijęs su Muitinės kodekso 220 straipsnio 2 dalies b punkto pažeidimu, nes šioje nuostatoje nenustatyta, kad muitinės klaida turi, Komisijos manymu, lemiamą reikšmę, nes bylos dokumentai buvo grąžinti dėl informacijos trūkumo tam, kas padarė klaidą, t. y. Ispanijos muitinei.
            
         
               3.
            
            
               Trečiasis ieškinio pagrindas, susijęs su Komisijos vidaus reglamento, t. y. priedo, kuriame išdėstytas Komisijos darbuotojų geros administracinės elgsenos santykiuose su visuomene kodeksas, pažeidimu.
               
                           —
                        
                        
                           Ieškovė šiuo klausimu teigia, kad ginčijamu sprendimu buvo pažeisti bendrieji gero administravimo principai, gero administracinio elgesio gairės ir teisė būti informuotam apie suinteresuotųjų šalių teises. Pasak ieškovės, Komisija taip pat nepateikė jokio prašomo dokumento ir nieko nenurodė tuo klausimu sprendime, dėl kurio pareikštas ieškinys
                        
                     
         
               4.
            
            
               Ketvirtasis ieškinio pagrindas, susijęs su Europos Sąjungos pagrindinių teisių chartijos pažeidimu.
               
                           —
                        
                        
                           Ieškovė teigia, kad buvo pažeisti tos chartijos 41, 42, 47, 48 ir 51 straipsniai.